stanford-oval/wikipedia huggingface dataset:
Nana Coupeau

Édouard Manet'n maalaus "Nana" (1877). Manet'n katsotaan olleen inspiroitunut Zolan kuvauksesta Nanasta tämän kirjassa Ansa (L'Assommoir).
Anna ”Nana” Coupeau on ranskalaisen kirjailija Émile Zolan vuonna 1880 julkaistun Nana-romaanin nimihahmo.
Hahmo

Nana esiintyy ensimmäisen kerran Zolan kirjassa Ansa (L’Assommoir), kirjan lopussa hän on aloittamassa elämäänsä prostituoituna paetakseen Pariisin slummeja.
Rougon-Macquartien sukupuu
Myrtle Beach

Myrtle Beach on rantakaupunki Yhdysvalloissa Etelä-Carolinan osavaltiossa. Sen väkiluku oli 35 682 vuonna 2020. Kaupunki sijaitsee Horryn piirikunnassa.
Myrtle Beach on yksi Etelä-Carolinan ja Yhdysvaltojen suosituimmista turistikohteista. Myrtle Beachillä ja lähialueilla vierailee vuosittain 19 miljoonaa turistia. Kaupungissa sijaitsee lukuisia hotelleja, ravintoloita ja golfratoja.
Väestö

Vuonna 2020 Myrtle Beachin 35 682 asukkaasta valkoisia oli 68,7 %, mustia 13,2 %, aasialaisia 2,3 %, alkuperäisasukkaita 0,5 % ja Tyynenmeren alkuperäisasukkaita 0,1%. Asukkaista 7,0 % kuului johonkin muuhun rotuun, ja 8,0 % asukkaista kuului kahteen tai useampaan rotuun. 11,9 % asukkaista oli hispaanoja tai latinoja. Asukkaista 14,5 % puhui kotonaan jotain muuta kieltä kuin englantia ja 11,4 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Myrtle Beach Wikimedia Commonsissa
Nogain piiri

Nogain piiri tarkoittaa seuraavia asioita:
Nogain piiri, kunnallishallintoalue Dagestanissa Venäjällä
Nogain piiri, kunnallishallintoalue Karatšai-Tšerkessiassa Venäjällä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nogain piiri”, voi hakea sivunnimihaulla, laajalla sivunnimihaulla tai tekstihaulla.
Noetiikka

Noetiikka (kreikan sanasta νοητικός noētikos, 'älyllinen') tarkoittaa klassisessa filosofiassa metafyysisen filosofian haaraa, joka tutkii mieltä ja älyä. Noeettiset doktriinit saivat alkunsa Aristoteleen ja Plotinoksen opeista.
Nykyään noetiikalla voidaan tarkoittaa myös rajatiedettä, jonka mukaan tietoisuus tuottaa energiaa, joka pystyy muuttamaan fyysistä maailmaa. Noetiikka inspiroi kirjailija Dan Brownia kirjoittamaan aiheesta romaanissaan Kadonnut symboli.
Käännös suomeksi
Napoléon Coste

Napoléon Coste arviolta vuonna 1870.
Napoléon Coste (28. kesäkuuta 1806 Amondans – 17. helmikuuta 1883 Pariisi) oli ranskalainen säveltäjä ja kitaristi. Hän oppi kitaransoiton tekniikkaa äidiltään, opiskeli sittemmin Fernando Sorin johdolla ja muutti Pariisiin vuonna 1830. Samana vuonna ilmestyivät hänen ensimmäiset sävellyksensä. Coste oli yksi harvoista säveltäjistä, jotka keskittyivät kitaraan yleisen mielenkiinnon sitä kohtaan ollessa 1830-luvulta alkaen lähes sammunutta.
Coste muodosti opettajansa ja ystävänsä Fernando Sorin kanssa duon. Miesten sävellystyylit muistuttivat toisiaan, vaikkakin Coste hyödynsi romanttisempia harmonioita kuin Sor. Coste sävelsi paitsi kitaralle, myös oboelle, jota teoksissa yleensä säestetään kitaralla.
Mä haluun kamaa

| ”Mä haluun kamaa” Vaasankatu SS |
| --- | --- | --- |

Singlen tiedot
 Julkaistu: 2010
 Formaatti: 7" vinyyli
 Tyylilaji: punk rock
 Kesto: 02.07
 Levy-yhtiö: Airiston punk-levyt
Mä haluun kamaa on helsinkiläisen punk rock -yhtye Vaasankatu SS:n single, joka julkaistiin alkuvuodesta 2010. Siitä julkaistiin rajoitettu 500:n kappaleen 7" vinyylipainos.
Kappaleet

Mä haluun kamaa – 2.07
Pirihuorasta perheenäidiksi – 2.16
Kokoonpano

Teemu Bergman – laulu, miksaaja
Markku Nykänen – äänittäjä, miksaaja
Jesse K. – valokuvat
Aiju S. – logo
Aiheesta muualla

Discogs
Nikolai Thesleff

Nikolai Thesleff (15. syyskuuta 1851 Mikkeli – 4. kesäkuuta 1909 Antrea) oli suomalainen juristi ja virka- ja valtiopäivämies.
Thesleffin vanhemmat olivat kenraalimajuri, kuvernööri Alexander Adam Thesleff ja Eugenia Amalia Thesleff ja puoliso vuodesta 1886 Matilda Johanna Iversen. Thesleff tuli ylioppilaaksi Viipurissa ja suoritti tuomarintutkinnon 1875, varatuomarin arvon hän sai 1878. Thesleff oli Viipurin hovioikeuden sihteeri vuodesta 1891 ja hovioikeudenasessori, mutta myös tilanomistaja.
Thesleff oli aatelissäädyssä edustaja valtiopäivillä 1899.
Nell Carter

Nell Ruth Carter (13. syyskuuta 1948 Birmingham, Alabama – 23. tammikuuta 2003 Long Beach, Kalifornia) oli yhdysvaltalainen näyttelijä.
Carter oli afroamerikkalainen ja yksi vanhempiensa yhdeksästä lapsesta. Hän joutui 16-vuotiaana raiskauksen uhriksi ja synnytti Tracey-tyttären. Hän tuli alun alkaen tunnetuksi varsinkin Broadwaysta, mutta esiintyi uransa aikana myös lukuisissa elokuvissa.
Carter palkittiin Tony-palkinnolla vuonna 1978 sekä Emmy-palkinnolla vuonna 1982, ja hän oli vuosina 1983 ja 1985 ehdolla Golden Globen saajaksi. Hän esiintyi vuosina 1978–1979 televisiosarjassa Ryan's Hope.
Carter oli biseksuaali ja elämänsä aikana kahdesti naimisissa. Hän kärsi myöhempinä vuosinaan pahenevista terveysongelmista ja kuoli sydäntautiin vuonna 2003.
Aiheesta muualla

Nell Carter Internet Movie Databasessa. (englanniksi)
Napoléon Alexandre Berthier

Napoléon Berthier viisivuotiaan tyttärensä Malcyn kanssa Franz Xaver Winterhalterin muotokuvassa (1837)
Napoléon Alexandre Louis Joseph Berthier, Wagramin 2. ruhtinas (1810 – 9. helmikuuta 1887) oli ranskalainen aatelinen ja poliitikko. Hänen isänsä oli Ranskan marsalkka Louis Alexandre Berthier ja äitinsä Baijerin prinsessa Maria Elisabet.
Napoléon Alexandre Berthier peri isänsä kuollessa vuonna 1815 Wagramin ruhtinaan arvonimen, joka oli perustettu tätä varten 15. elokuuta 1809, ja Grosbois’n linnan, jonka keisari Napoleon I oli lahjoittanut tälle vuonna 1805. Hänen äitinsä kuoli koleraan 1. heinäkuuta 1849 Pariisissa. Hänellä oli kaksi siskoa, Caroline (1812–1905) ja Elizabeth (1815–1878).
Berthier avioitui 30. kesäkuuta 1831 Zénaïde Françoise Claryn (1812–1884) kanssa. Vaimolla oli suvun kautta yhteyksiä Espanjan ja Tanskan kuningashuoneisiin sekä Bonaparten sukuun. Pariskunnalle syntyivät tytär Malcy (1832–1884) ja poika Alexandre (1836–1911).
Isästään poiketen Berthier ei koskaan lähtenyt merkittävälle sotilaalliselle tai poliittiselle uralle, vaan keskittyi maanomistuksiensa hoitoon. Hän toimi toisen keisarikunnan aikana Boissy-Saint-Légerin kunnanjohtajana, kuten maanomistajilla oli kauan ollut tapana tehdä, useita kertoja. Vuosina 1863–1866 hän uudisti kunnan kirkkorakennusta merkittävästi sekä koristeli Grosbois’n kappelia.
Berthieriä seurasi Wagramin ruhtinaana hänen poikansa Alexandre, joka vuonna 1882 oli avioitunut Mayer Carl von Rothschildin tyttären Bertha Claran kanssa.
Nikolai Tihonov (täsmennyssivu)

Nikolai Tihonov -nimisiä henkilöitä ovat:
Nikolai Tihonov (1896–1979), neuvostoliittolainen runoilija ja kirjallisuusvaikuttaja
Nikolai Tihonov (1905–1997), neuvostoliittolainen poliitikko
Nikolai Tihonov (s. 1982), venäläinen kosmonautti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nikolai Tihonov”, voi hakea sivunnimihaulla, laajalla sivunnimihaulla tai tekstihaulla.
Narcissen käärmeenpesät

Narcisse Snake Dens -kyltti
Narcissen käärmeenpesät (engl. Narcisse Snake Dens tai Narcisse Snake Pits) on Manitoban provinssissa, Kanadassa sijaitseva sukkanauhakäärmeiden kokoontumis- ja talvehtimispaikka. Tunnetuimpia ovat Narcissen kylän pohjoispuolella sijaitsevat, yleisölle avoinna olevat neljä käärmeenpesää, jotka ovat lukumäärällisesti maailman suurimmat käärmeiden keskittymät. Alueella tavataan vuosittain noin 50 000 sukkanauhakäärmettä.
Sukkanauhakäärmeiden käyttäytyminen

Ennen siirtymistään maan alle käärmeet parveilevat runsaslukuisina alueella, varsinkin neljässä käärmeenpesässä, joissa heikentynyt kalkkikivikallion katto on romahtanut ja täten tarjoaa helpon reitin maanalaisiin onkaloihin. Keväisin käärmeet palaavat maanpinnalle lämmittelemään kevätauringossa ja parittelemaan ennen kuin levittäytyvät lähiympäristöön. Useimmiten syntyneet poikaset viettävät ensimmäisen talven syntymäalueellaan sijaitsevissa onkaloissa ja muurahaispesissä. Ne hakeutuvat käärmeenpesiin vasta toisena elinvuotenaan, seuraten muiden käärmeiden jättämiä hajujälkiä. Useimmiten käärmeet hakeutuvat samoihin pesiin vuosi vuoden jälkeen, mutta tutkimusten mukaan joissakin tapauksissa muuttavan toiseen pesään.
Paras käärmeiden tarkkailuaika on useimpina vuosina huhtikuun loppu ja toukokuun ensimmäiset viikot, jolloin suurin osa käärmeistä tulee maanpinnalle lämmittelemään auringossa ja parittelemaan. Syksyisin ne palaavat pesiin syyskuun alkupuolella.
Sijainti ja maantiede

Narcisse sijaitsee Highway 17 -tien varrella, noin 130 kilometriä pohjoiseen provinssin pääkaupungista, Winnipegistä. Alueen maaperä on lähinnä kalkkikiveä, johon on muodostunut lukuisia halkeamia, joita veden virtaus on edelleen laajentanut käytäviksi ja onkaloiksi, joista on muodostunut maanalainen tunneliverkosto. Sukkanauhakäärmeet saapuvat joka syksy talvehtimaan syvälle maanalaisiin onkaloihin, routarajan alapuolelle. Maksuton, esteetön ja kaikille avoin noin kolme kilometriä pitkä luontoreitti kulkee neljän pesän kautta, ja niistä jokaisessa on aidattu tasanne pesien tarkkailua varten.
Historia

Alueen kalkkikivimaaperä on muodostunut viimeisen jääkauden loppuvaiheessa. Noin 10 000 vuotta sitten jäämassojen sulaessa muodostui suuri Agassiz-jääjärvi, joka peitti alleen suuren osan Pohjois-Amerikkaa. Laajimmillaan se peitti suuria osia Manitobasta, Länsi-Ontariosta, Saskatchewanista, Pohjois-Dakotasta ja Pohjois-Minnesotasta. Agassiz oli suurin makeanvetinen järvi maailmassa. Järvessä asuneiden eliöiden kotilot kasautuivat järven pohjaan, aikojen kuluessa tiivistyivät ja muodostivat nykyiset kalkkikivikalliot. Veden virtaus on suurentanut kalliossa olleita halkeamia joista lopulta muodostui nykyinen tunneliverkosto.
Parhaimmillaan alueella talvehti noin 70 000 yksilöä. Vuoden 1999 syksyllä lämpötila putosi nopeasti nollan alapuolelle ennen kuin käärmeet ehtivät onkaloihin, ja noin 20 000 sukkanauhakäärmeen uskotaan menehtyneen. Vuosittain käärmeitä kuoli tuhansittain myös läheisellä Highway 17 -tiellä. Vuonna 2000 lukuisten vapaaehtoisten ja useiden yritysten tukemana tien varrelle rakennettiin matala käärmeaita, jolla ohjattiin käärmeet kulkemaan tien alitse asennettuja putkia pitkin. Aidan rakentaminen vähensi liikenteen aiheuttamia kuolemia noin 75 %.
Aiheesta muualla

Wikimedia Commonsissa on kuvia tai muita tiedostoja aiheesta .
Käärmeenpesien tapahtumakalenteri (englanniksi)
Valokuvia alueelta (Arkistoitu – Internet Archive) www.manitobaphotos.com (englanniksi)
Valokuvia käärmeenpesistä
Narcisse snakes - a natural wonder (Arkistoitu – Internet Archive) Visitor guide to Winnipeg (englanniksi)
Mysterious Wonder U-Haul. Arkistoitu 2.3.2012. Viitattu 23.7.2011. (englanniksi)
Sukkanauhakäärme
Nell Balaban

| Nell Balaban> Henkilötiedot |
| --- | --- |
Ammatti:  laulaja-lauluntekijä, näyttelijä, teatteriohjaaja
Muusikko
Laulukielet:  Englanti
Aktiivisena:  1991–
Tyylilajit:  Indierock Indie pop
  [ Muokkaa Wikidatassa ] [ ohje ]  
Nell Balaban on yhdysvaltalainen laulaja-lauluntekijä, näyttelijä, teatteriohjaaja ja ääninäyttelijä. Hän on esiintynyt teatterissa 1990-luvun ja 2000-luvun alussa muutamissa Broadway-näytelmissä. Balaban esiintyi myös televisiossa 1990-luvun lopulla cameo-rooleissa televisiosarjoissa Kova laki ja Sopranos. Hän esiintyi myös muutamassa suoraan DVD:lle julkaistuissa elokuvissa, kuten Wildly Available ja Amyn salattu maailma.
2000-luvulla Balaban teki äänirooleja animaatioihin, jossa hän käytti salanimiä Karen Neil ja Karen Neill. Kaikki projektit olivat 4Kidsin tuotantoa, joissa hän muun muassa dubbasi englanniksi Pokemonissa Carolineaa, Roxannea ja Elisaa. Balaban oli myös Yu-Gi-Oh! -animessa Ishizu Ishtarin ja One Piecessä Nefertari Vivin äänenä. Lisäksi hän oli usean vuoden ajan Karain äänenä vuoden 2003 Turtles-sarjassa, sekä muutamissa videopeleissä, kuten Teenage Mutant Ninja Turtles 3: Mutant Nightmare.
Aiheesta muualla

Nell Balaban Myspacessa (englanniksi)
Nell Balaban Internet Movie Databasessa. (englanniksi)
Anime News Network (englanniksi)
Nivernais’n kanava

Sulku Clamecyssa.
Nivernais’n kanava [nivɛʁnɛn ˈkɑnɑʋɑ] (ransk. Canal du Nivernais) yhdistää Loiren jokialueen Seinen jokialueeseen. Kanava kulkee pohjois-etelä-suunnassa Yonne-joen suuntaisesti, ja sen pituus on noin 180 km. Siinä on 110 sulkua.
Kanavaa alettiin rakentaa 1784 puun uittoa varten Ranskan suuri vallankumous kuitenkin keskeytti rakennustyöt. Niitä jatkettiin vasta 1820-luvulla. Siitä tuli kuitenkin käytetty kulkuväylä, joka edisti Nievren departementin taloudellista kehitystä. Rautatateiden kehityksen myötä kanavan merkitys alkoi 1800-luvulla vähentyä, ja nykyisin sitä käytetään yksinomaan huviveneilyyn.
Kanava on saanut nimensä Ranskan historiallisen maakunnan Nivernais’n mukaan.
Aiheesta muualla

Kuvia tai muita tiedostoja aiheesta Nivernais’n kanava Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Canal du Nivernais
Käännös suomeksi
Neulakaulukset

| Neulakaulukset |
| --- | --- |
 Rohtoneulakaulus (Acicarpha tribuloides)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Kladi::  Asteridit
Lahko::  Asterales
Heimo::  Neulatupsiokasvit Calyceraceae
Suku::  Neulakaulukset Acicarpha  Juss.
Katso myös
   Neulakaulukset Wikispeciesissä   Neulakaulukset Commonsissa 
Infobox OKNimi-testi OK: 
Neulakaulukset (Acicarpha) on neulatupsiokasvien (Calyceraceae) heimoon kuuluva pieni kasvisuku, johon kuuluu seitsemän lajia. Suvun lajit kasvavat luonnossa Etelä-Amerikassa Perusta Argentiinaan ja Uruguayhun ulottuvalla alueella sekä Brasilian itärannikolla. Ihmisen mukana tuotuina lajeja kasvaa myös Yhdysvalloissa Alabaman, Floridan, New Jerseyn, Pennsylvanian sekä Etelä- ja Pohjois-Carolinan osavaltioissa.
Lajeja

Acicarpha bonariensis
Acicarpha procumbens
Acicarpha tribuloides – rohtoneulakaulus
Aiheesta muualla

Suomen Lajitietokeskus: Neulakaulukset (Acicarpha)
Global Biodiversity Information Facility (GBIF): Acicarpha (englanniksi)
United States Department of Agriculture (USDA): Acicarpha (englanniksi)
UniProt: Taxonomy – Acicarpha (englanniksi)
Nicholaus Almqvist

Nicholaus Arson esiintymässä vuonna 2007.
Nicholaus Arson (oik. Niklas Almqvist) (s. 26. tammikuuta 1977) on ruotsalaisen garage rock -yhtye The Hivesin kitaristi ja taustalaulaja. Hän perusti The Hivesin veljensä Pelle Almqvistin kanssa vuonna 1993.
Luettelo tenniksen ATP-maailmanlistan ykköspelaajista

Tämä on luettelo tenniksen ATP-maailmanlistan ykköspelaajista vuodesta 1973 lähtien. Siitä tähän päivään asti, 26 eri pelaajaa on ollut vähintään viikon tuon tittelin haltija.
Vain kuusi pelaajaa on ollut maailmanlistan ykköspelaajana vuoden jokaisena viikkona
Jimmy Connors (1975, 1976 ja 1978)
Ivan Lendl (1986 ja 1987)
Pete Sampras (1994, 1997)
Lleyton Hewitt (2002)
Roger Federer (2005, 2006 ja 2007)
Novak Đoković (2015)
Vain neljä pelaajaa on ollut yli 100 viikkoa yhteenmenoon maailmanlistan ykkönen
Roger Federer (237, vuosina 2004–2008)
Jimmy Connors (160, vuosina 1974–1977)
Ivan Lendl (157, vuosina 1985–1988)
Pete Sampras (102, vuosina 1996–1998)
Viikkoja yhteensä maailmanlistan ykkösenä

| Sij>  | Pelaaja | Viikot |
| --- | --- | --- |
| 1. |  Roger Federer | 310 |
| 2. |  Pete Sampras | 286 |
| 3. |  Ivan Lendl | 270 |
| 4. |  Jimmy Connors | 268 |
| 5. |  Novak Đoković | 230* |
| 6. |  Rafael Nadal | 196 |
| 7. |  John McEnroe | 170 |
| 8. |  Björn Borg | 109 |
| 9. |  Andre Agassi | 101 |
| 10. |  Lleyton Hewitt | 80 |
| 11. |  Stefan Edberg | 72 |
| 12. |  Jim Courier | 58 |
| 13. |  Gustavo Kuerten | 43 |
| 14. |  Andy Murray | 41 |
| 15. |  Ilie Nastase | 40 |
| 16. |  Mats Wilander | 20 |
| 17. |  Andy Roddick | 13 |
| 18. |  Boris Becker | 12 |
| 19. |  Marat Safin | 9 |
| 20. |  Juan Carlos Ferrero | 8 |
| 20. |  John Newcombe | 8 |
| 22. |  Marcelo Ríos | 6 |
| 22. |  Thomas Muster | 6 |
| 22. |  Jevgeni Kafelnikov | 6 |
| 25. |  Carlos Moyà | 2 |
| 26. |  Patrick Rafter | 1 |
Lihavoituna nykyinen maailmanlistan ykkönen.
Maailmanlistan ykkösenä yhtäjaksoisesti

| Sij>  | Pelaaja | Viikot |
| --- | --- | --- |
| 1. |  Roger Federer | 237 |
| 2. |  Jimmy Connors | 160 |
| 3. |  Ivan Lendl | 157 |
| 4. |  Novak Đoković | 122 |
| 5. |  Pete Sampras | 102 |
| 6. |  Jimmy Connors (2) | 84 |
| 7. |  Pete Sampras (2) | 82 |
| 8. |  Ivan Lendl (2) | 80 |
| 9. |  Lleyton Hewitt | 75 |
| 10. |  John McEnroe | 58 |
| 11. |  Rafael Nadal | 56 |
| 12. |  John McEnroe (2) | 53 |
| 12. |  Novak Đoković (2) | 53 |
| 14. |  Andre Agassi | 52 |
| 15. |  Roger Federer (2) | 48 |
| 15. |  Novak Đoković (3) | 48 |
| 17. |  Björn Borg | 46 |
| 17. |  Rafael Nadal (2) | 46 |
| 19. |  Andy Murray | 41 |
| 20. |  Ilie Nastase | 40 |
Maailmanlistan ykköset kauden lopussa

Lähde: ATP
Niilo Lehtinen

Juho Niilo Lehtinen (26. marraskuuta 1893 Jyväskylä – 3. toukokuuta 1963 Helsinki) oli suomalainen lakimies ja Suomen ensimmäinen valtakunnansovittelija 1962–1963. Työriitojen sovittelijana hän saavutti osapuolten luottamuksen avoimella ja maltillisella olemuksellaan ja kyvyllään havaita erimielisyyksien olennaiset kohteet. Tämä tehtävä oli pitkään osa-aikainen tilapäistyö, joten varsinaisen työnsä hän teki asianajajana. Asianajajan työnsä hän jätti vasta siirtyessään Tampereen piirisovittelijan paikalta kokopäiväiseksi valtakunnansovittelijaksi.
Lehtinen kirjoitti ylioppilaaksi Jyväskylän lyseosta 1912 ja suoritti oikeustutkinnon 1916 sekä molempien oikeuksien kandidaatin tutkinnon 1916. Hovioikeuden auskultanttina hän toimi Vaasan hovioikeudessa ja sai varatuomarin arvon 1921. Oikeustieteen kunniatohtorin arvon hän sai 23. huhtikuuta 1963 järjestetyssä promootiossa.
Niilo Lehtinen aloitti työuransa sosiaalihallituksen ensimmäisenä sihteerinä 1919 ja siirtyi saman vuoden lopulla apulaiseksi Helsingin Lakiasiaintoimistoon. Vakuutusneuvoston sihteerinä hän toimi 1920–1923. Eduskunnan talousvaliokunnan sihteerinä hän oli 1921–1923.
Vuonna 1923 Lehtinen muutti Tampereelle osakkaaksi Rekola & Lehtinen -asianajotoimistoon ja vuodesta 1937 hänellä oli oma asianajotoimisto Tampereella. Siellä hän toimi myös Työkeskus Ahjolan ja Tampereen Kaupunkilähetyksen johtokunnan puheenjohtajana. Sosiaaliministeriön määräämänä työriitojen sovittelijana hän toimi vuodesta 1926 lähtien. Vuonna 1951 Lehtinen teki opintomatkan Englantiin ja 1956 hän työskenteli työrauhakomitean puheenjohtajana.
Varatuomari Lehtinen toimi työriitojen sovittelijana Tampereen piirissä vuodesta 1926 lähtien ja hän hoiti samaa tehtävää myös Helsingin piirissä vuodesta 1958 alkaen, kunnes tasavallan presidentti nimitti hänet 23. lokakuuta 1962 työriitojen valtakunnansovittelijan tehtävään.
Niilo Lehtinen menehtyi dramaattisesti liikarasituksesta aiheutuneeseen sairauskohtaukseen valtakunnansovittelijan neuvottelupöydän ääreen toukokuussa 1963 poikkeuksellisen raskaan lakkoaallon jälkeen. Hän kuoli illalla kello 19 Helsingissä Suomen Työnantajain Keskusliiton huoneistossa, kun oli hetkeä aikaisemmin onnistunut sovittelemaan sähkömiesten lakkoa koskevan työriidan.
Teokset

Lakiasiain käsikirja, (yhdessä Esko Hakkilan kanssa) WSOY 1924
Työsopimuslaki selityksineen, WSOY 1937
Mitä oikeus on?, Suomalainen lakimiesyhdistys 1949
National Portrait Gallery

National Portrait Gallery voi tarkoittaa ainakin seuraavia muotokuviin keskittyneitä taidemuseoita:
National Portrait Gallery Lontoossa, Englannissa
National Portrait Gallery Canberrassa, Australiassa
National Portrait Gallery Washingtonissa, Yhdysvalloissa
Scottish National Portrait Gallery Edinburghissa, Skotlannissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”National Portrait Gallery”, voi hakea sivunnimihaulla, laajalla sivunnimihaulla tai tekstihaulla.
Myrttikasvit

| Myrttikasvit |
| --- | --- |
 Maorihehkupuu (Metrosideros excelsa)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Myrtales
Heimo::  Myrttikasvit Myrtaceae  Adans.
Katso myös
   Myrttikasvit Wikispeciesissä   Myrttikasvit Commonsissa 
Infobox OKNimi-testi OK: 
Myrttikasvit (Myrtaceae) on heimo aitokaksisirkkaisten siemenkasvien Myrtales-lahkossa. Myrttikasveja ei tule sekoittaa suomyrttikasveihin eli norkkomyrttikasveihin (Myricaceae), jotka kuuluvat eri lahkoonkin.
Kaikki myrttikasvien heimon lajit ovat puumaisia. Myrttikasvien erikoispiirre on se, että kasvien nila on puuaineen molemmin puolin, eikä pelkästään tämän ulkopuolella. Myrttikasvit ovat ainavihantia. Kukissa on useimmiten viisi terälehteä, mutta monissa suvuissa niitä on vähemmän tai ei ollenkaan. Heteet ovat usein huomiota herättävän värikkäitä ja niitä on lukuisia.
Lajeja myrttikasvien heimossa on ainakin 3 000, jotka on jaettu 130–150 sukuun. Myrttikasveja on lukumääräisesti paljon trooppisella ja lauhkeanlämpimällä vyöhykkeellä. Heimon lajit ovat yleisiä useissa maailman monimuotoisuuskeskuksissa.[lähde? ] Eukalyptukset (Eucalyptus) on hallitseva kasvisuku Australian metsissä.
Suvut

| 0 | 1 | 2 |
| --- | --- | --- |
|  Accara  Acmena  Acmenosperma  Actinodium  Agonis  Allosyncarpia  Amomyrtella  Amomyrtus – lumamyrtit  Angasomyrtus  Angophora  Archirhodomyrtus  Arillastrum  Astartea  Asteromyrtus  Austromyrtus  Backhousia  Baeckea  Balaustion  Barongia  Basisperma  Beaufortia  Blepharocalyx  Callistemon – lamppuharjat  Calothamnus  Calycolpus  Calycorectes  Calyptranthes  Calyptrogenia  Calythropsis  Calytrix  Campomanesia  Carpolepis  Chamelaucium – vahamyrtit  Chamguava  Choricarpia  Cleistocalyx  Cloezia  Conothamnus  Corymbia – huiskiloeukalyptukset  Corynanthera  Cupheanthus  Darwinia – kellomyrtit  Decaspermum  Eremaiea |  Eucalyptopsis  Eucalyptus – eukalyptukset eli kuumepuut  Eugenia – eugeniat  Feijoa – feijoat (syn. Acca)  Gomidesia  Gossia  Hexachlamys  Homalocalyx  Homalospermum  Homoranthus  Hottea  Hypocalymma  Kania  Kjellbergiodendron  Kunzea  Lamarchea  Legrandia  Lenwebbia  Leptospermum – ruusumyrtit  Lindsayomyrtus  Lithomyrtus  Lophomyrtus  Lophostemon  Luma  Lysicarpus  Mallostemon  Marlierea  Melaleuca – kaarnamyrtit  Meteoromyrtus  Metrosideros – hehkupuut  Micromyrtus  Mitranthes  Mitrantia  Monimiastrum  Mosiera  Myrceugenia  Myrcia  Myrcianthes  Myrciaria – rypälemyrtit  Myrrhinium  Myrtastrum  Myrtella  Myrteola  Myrtus – myrtit eli kukkamyrtit |  Neofabricia  Neomitranthes  Neomyrtus  Ochrosperma  Octamyrtus  Osbornia  Paramyrciaria  Pericalymma  Phymatocarpus  Pileanthus  Pilidiostigma  Piliocalyx  Pimenta – viuhkopippurit eli maustepippurit  Pleurocalyptus  Plinia  Pseudanamomis  Psidium – guavat  Purpureostemon  Regelia  Rhodamnia  Rhodomyrtus  Rinzia  Ristantia  Scholtzia  Siphoneugena  Sphaerantia  Stereocaryum  Stockwellia  Syncarpia  Syzygium – jambolaanit  Taxandria  Tepualia  Thryptomene  Tristania  Tristaniopsis  Ugni  Uromyrtus  Verticordia  Waterhousea  Welchiodendron  Whiteodendron  Xanthomyrtus  Xanthostemon |
Kuvagalleria

Maailman korkein kukkiva kasvi kuningaseukalyptus (Eucalyptus regnans).
Hunajakaarnamyrtin (Melaleuca nesophila) värikäs kukka.
Lophostemon confertus Maranoa Gardens -puistossa Melbournessa.
Aiheesta muualla

Suomen Lajitietokeskus: Myrttikasvit (Myrtaceae)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Myrtaceae
Käännös suomeksi